מיכה אודנהיימר

הרב מיכה אודנהיימר (נולד ב-24 במאי 1958) הוא עיתונאי, רב ופעיל חברתי. אודנהיימר ייסד את האגודה הישראלית למען יהודי אתיופיה, ואת עמותת "תבל בצדק". ב-2012 נבחר כאחד ממאה היהודים המשפיעים בעולם על ידי מעריב, ה-Jerusalem Post ומגזין "מקור ראשון", בשל פעילותו בתחומים השונים. מיכה אודנהיימר נולד בברקלי וגדל כאורתודוקסי-מודרני בלוס אנג'לס. הוא למד באוניברסיטת ייל, שם התמחה במדעי הרוח וב-1980 השלים בהצטיינות תואר ראשון בדת. בשנתו הראשונה באוניברסיטה השתתף בתוכנית חילופי סטודנטים בישראל והחל להתעניין במוסד החסידות, לאחר שלמד עם הרב גדליהו אהרון קניג, ממנהיגי קהילת חסידי ברסלב. ב-1984 הוסמך אודנהיימר לרבנות בידי הרב משה פיינשטיין, והרב מיכאל בירנבאום, מישיבת 'מתיבתא תפארת ירושלים' בניו-יורק. הוא הושפע רבות ממשנתו ופועלו של הרב שלמה קרליבך. אודנהיימר מתאר את עצמו כאורתודוקסי פוסט-מודרני. אודנהיימר החל לעסוק בעיתונאות ב-1988, עם עלייתו לישראל. הוא כתב במשך זמן רב לעיתון "הארץ", ל-Jerusalem Report ולמגזין ארץ אחרת, ובנוסף כתב לעיתונים וושינגטון פוסט, Foreign Policy, London Times ולעיתונים נוספים. עבודתו העיתונאית התמקדה בעיקר בשני תחומים; דיווח מאזורי משבר ממדינות מתפתחות, ביניהן אתיופיה, סומליה, נפאל, בורמה, הודו, עיראק, אינדונזיה, בנגלדש, תאילנד והאיטי וטרנדים רוחניים וקבוצות דתיות חדשות בעולם היהודי. אודנהיימר עבד באתיופיה בזמן עליית יהודי אתיופיה בשנים 91–1990 ודיווח ממבצע שלמה במאי 1991. כמו כן הוא היה באתיופיה בעת המרד באדיס אבבה. כתיבתו על "היהודים האבודים של קווארה" שהתפרסם ב- Jerusalem Report, ביחד עם סרטו הטלוויזיוני שהוצג בערוץ 1, תרמו לעלייתם של כ-2000 יהודים אתיופים בשנים 1999–2000. על כך, אודנהיימר קיבל את פרס בוריס סמולר לעיתונאות. לאחר נסיעה לנפאל ב-2001, לאזורים שהוחזקו על ידי המאואיסטים, אודנהיימר היה הראשון שכתב על המרד המאואיסטי לעיתון אמריקאי מרכזי. ב-2003, היה בעיראק וכתב ל'הארץ' מבגדד, קרבלה, נחף ומוסול, וכן מכורדיסטן העיראקית. אודנהיימר היה בין הכותבים הראשונים שקראו להתמקד ולהדגיש את החיבור היהודי לצדק חברתי בהקשר של תהליכי כלכלה גלובלית.ב"יהדות וצדק חברתי בעידן של גלובליזציה", הוא מציג ביקורת על גלובליזציה נאו-ליברלית, בהתבסס על קריאה בתנ"ך המשלבת נרטיבים מרכזיים וסיפורים ידועים. אודנהיימר כתב גם על חזרתה של רוחניות יהודית לחיי היומיום המודרניים, ובתוך כך על הרב אשלג, משיחיות חב"ד, עולם הישיבות האורתודוקסיות, חסידי ברסלב, רוחניות אתיופית, נטורי קרתא, יהדות רפורמית, רבי זלמן שכטר, הרב אברהם יצחק גרין ואישים וקבוצות נוספים. בשנים 90–1988, אודנהיימר היה חלק מהקבוצה שייסדה את "אלול", בית המדרש הראשון שנוצר כשותפות בין יהודים חילוניים ודתיים. האגודה האמריקאית ליהודי אתיופיה לקחה חלק במבצע משה ומבצע שלמה להעלאת יהודי אתיופיה. ב-1993 האגודה בחרה באודנהיימר לייצג אותה בישראל במשך שנת פעילותם האחרונה, לאור תכנונם לסגור את האגודה עם תום מבצעי העליות מאתיופיה. במשך שנה זאת, אודנהיימר הגיע למסקנה שהדיור שניתן לעולים החדשים, וכן מדיניות החינוך של הממשלה הישראלית והסוכנות היהודית, לא יובילו לשילוב מוצלח של יוצאי אתיופיה בחברה הישראלית. במטרה להביא לרפורמות בסוגיות אלה, הוא ייסד את האגודה הישראלית ליהודי אתיופיה, בעזרתם של ניית שפירו, וויל רקאנט וסוזן פולאק מהאגודה האמריקאית. במשך חמש שנים אודנהיימר פעל לשינוי סוגיות שונות במדיניות הקליטה. האגודה עוררה מודעות בקרב החברה הישראלית והעולם היהודי, ולחמה עבור זכויות דיור, הנהגה דתית וסוגיות נוספות. כיום האגודה נקראת 'האגודה הישראלית למען יהודי אתיופיה', ומנוהלת על ידי צעירים מהקהילה האתיופית בישראל. ב-2006 ייסד אודנהיימר את עמותת "תבל בצדק", פלטפורמה יהודית-ישראלית לעבודה ופיתוח במדינות העולם המתפתח. תחילה התמקדה "תבל בצדק" בהתנדבות של ישראלים ויהודי התפוצות בעולם המתפתח. בתחילת 2008 החלה לעבוד באזורים הכפריים, תוך שימוש בחיזוק היכולת החקלאית כבסיס ליצירת הון ארגוני-קהילתי. בנוסף לתחום החקלאות, עבדה העמותה בשלושה תחומים נוספים: העצמת נוער, העצמת נשים והשכלה. ביחד עם שותפה המרכזי, Nyanik Sansar, ארגון מקומי מקביל ל"תבל בצדק", כיום עובדת העמותה עם כ-25 אלף נפאלים תושבי הכפרים, אשר הושפעו ונפגעו מרעידת האדמה בנפאל ב-2015. קרוב לאלף מתנדבים ישראלים ויהודים השתתפו בתוכניות השונות של תבל בצדק. בעקבות רעידת האדמה בהאיטי ב-2010, פעלה העמותה בשנים 2010–2014 במחנה החילוץ הגדול ביותר בפורט-או-פרנס, וכן באזורים הכפריים ליד העיר Leogane, במוקד רעידת האדמה. בשנים 2014–2016 פעלה "תבל בצדק" גם בבורונדי, אך הצוות נאלץ לעזוב עקב מתח פוליטי ואירועים אלימים במדינה. בשנת 2021, זכה אודנהיימר בפרס בוני ציון. Micha Odenheimer, Jerusalem Still Burning, ‏2007 (ארכיון) Micha Odenheimer, A Jewish Response to Globalization, ‏February 24, 2009 Micha Odenheimer, Skin In The Game, ‏2013 Changing the World One Bit at a Time – an Interview with Micha Odenheimer, ‏11/02/2015 Micha Odenheimer, Transforming Vulnerable Communities, ‏October 2017 Eatta Prince-Gibson, Jewish Journey, ‏August 31, 2008 Danna Harman, What Were So Many Israelis Doing in Nepal in the First Place, ‏May 03, 2015 Yossi Klein Halevi, The rabbi of Nepal, ‏May 5, 2015 האגודה ישראלית למען יהודי אתיופיה, באתר www.iaej.co.il (ארכיון) Home | Tevel b'Tzedek, Tevel b'Tzedek (באנגלית) 100 היהודים המשפיעים בעולם הארץ - "Fear and Loathing in Burma" "Guest Columnist: Rebuilding Haiti". The Jerusalem Post | JPost.com. נבדק ב-2017-03-09. Odenheimer, Micha; Odenheimer, Micha (2002-04-07). "Where Stalin Has Admirers, and Maoists Fight On". The Washington Post (באנגלית אמריקאית). ISSN 0190-8286. נבדק ב-2017-03-09. Foreign Policy Magazine היהודים האבודים של קווארה (ארכיון) פרס בוריס סמולר לעיתונאות Odenheimer, Micha; Odenheimer, Micha (2002-04-07). "Where Stalin Has Admirers, and Maoists Fight On". The Washington Post (באנגלית אמריקאית). ISSN 0190-8286. נבדק ב-2017-03-09. "Such Fragile Threads". Haaretz (באנגלית). 2003-11-21. נבדק ב-2017-03-09. מגזין Tikkun מגזין Shm'a "Tikkun olam in Hebrew". The Jerusalem Post | JPost.com. נבדק ב-2017-03-09. Odenheimer, Micha (2012-11-09). "What Jews and Israelis Can Bring to International Development Work". Haaretz (באנגלית). נבדק ב-2017-03-09. "We don't need experts to know about climate change". The Times of Israel (באנגלית אמריקאית). נבדק ב-2017-03-09. רבי יהודה אשלג - "Latter-day luminary" "Harvard' of the Haredim". Haaretz (באנגלית). 2005-01-01. נבדק ב-2017-03-09. חסידי ברסלב - "Everybody dance now" (ארכיון) "Holding Fast to Their Faith". Haaretz (באנגלית). 2005-06-12. נבדק ב-2017-03-09. נטורי קרתא - "We do not believe. We will not follow" (ארכיון) "Wise Guy, Wise Man". Haaretz (באנגלית). 2005-10-02. נבדק ב-2017-03-09. - בית מדרש אלול אלו ואלו, באתר www.elul.org.il Jerusalem still burning (ארכיון) Nyayik Sansar, Nyayik Sansar (ארכיון) Our Nepal 'Home Away From Home' Is In Ruins - Now, We Must Rebuild "Burundi on the brink: It's a Jewish Issue". The Times of Israel (באנגלית אמריקאית). נבדק ב-2017-03-09. Micha Odenheimer | Repair the World, Repair the World (באנגלית)